Document ID: /roh_data/filtered/fineweb-2-filterrobots_roh.jsonl.gz/34344

Per ils franzos èsi l'emprima victoria dubla en il slalom gigant dapi 45 onns. Alexis Pinturault ha gudagnà avant ses cumpatriot Mathieu Faivre. Terz è vegnì il Talian Massimiliano Blardone.
Passaschas lomas midavan cun passaschas diras, la pista era malruassaivla. I geva per tegnair uschè bassa sco pussaivel la quota da sbagls.
Il skiunz grischun Gino Caviezel è vegnì 8avel. Segund meglier Svizzer è Justin Murisier sin plazza 11. Per omadus è quai il meglier resultat persunal en il slalom gigant.
La stagiun dal dubel e tripel Franzos
La fin da december avevan Adrien Théaux e David Poisson fatg ils rangs 1 e 3 en la cursa rapida a Santa Caterina. En la cumbinaziun da Kitzbühel eran Alexis Pinturault, Victor Muffat-Jeandet e Thomas Mermillod Blondin fatg l'emprima victoria tripla franzosa dapi 46 onns.
RR novitads 06:00